
ριά» περιοχής της Κοινότητος Βραστάμων του Νομού Χαλκιδι¬ 
κής . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Διόρθωση ασυμφωνίας στο τμήμα της οδού Κορυδαλλού μεταξύ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 47762 (1) 

Κήρυξη αναδασωτέας έκτασης 40 στρεμμάτων στη θέση «Μπούρια» 

περιοχής της Κοινότητος Βραστάμων του Νομού Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
’ Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ- 
ρας. 

3. Τις διατάξεις του Ν. 998/79 «περί προστασίας των δασών 
κλπ.» και ειδικότερα: 

α) του άρθρου 41 παρ. 1 

β) του άρθρου 38 παρ. 1 και 2γ. 

4. Τις διαταγές του Υπουργείου Γεωργίας: 

α) 160417/1180/8.7.80 

β) 182447/3049/24.9.80 

5. Την 3753/13.11.1985 πρόταση του Δασαρχείου Πολυγύρου 
αποφασίζουμε: 

Κηρύσσουμε αναδασωτέα, με σκοπό την προστασία για την αναδη¬ 
μιουργία της δασικής βλαστήσεως που καταστράφηκε ολοσχερώς από 
πυρκαγιά την 30.9.85 δημόσια δασική έκταση εμβαδού σαράντα (40) 
στρεμμάτων (40 στρ.)που βρίσκεται στη θέση «Μπούρια» της περιφέ¬ 
ρειας της Κοινότητος Βραστάμων του Νομού Χαλκιδικής που προσ¬ 
διορίζεται από τα στοιχεία ΑΒΓΔΕΑ και έχει όρια: 

Ανατολικά: Με συνιδιόκτητο δάσος Πραβήτα. 

Δυτικά: Με δημόσιο δάσος Βραστάμων 


Βόρεια: Με δημόσιο δάσος Βραστάμων 
Νότια: Με δημόσιο δάσος Βραστάμων 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πολύγυρος, 18 Νοεμβρίου 1985 
Ο Νομάρχης 
ΓΙΩΡΓΟΣ ΚΙΡΚΟΣ 


ΕΚΘΕΣΗ ΑΥΤΟΨΙΑΣ 
ΚΑΕΙΣΗΣ ΔΑΣΙΚΗΣ ΕΚΤΑΣΕΩΣ 

(Σύμφωνα με το άρθρο 217 του Δασικού Κώδικος την 
150594/3780/6.8.62 Δ.Υ.Γ. και τα σχετικά άρθρα του Κωδ. Ποιν. 
Δικονομίας). 

(Τόπος συντάξεως) Μπούρια-Βραστάμων σήμερα την 5η του μηνός 
Νοεμβρίου του έτους 1985 ημέρα της εβδομάδος Τρίτη ο υποφαινό¬ 
μενος Χρήστος Σακελλαρίδης Δασολόγος παρουσία και του Χρήστου 
Δημητρίου Δασοφύλακα ως και του β ’ ανακριτού υπαλλήλου εκθέτω 
τα κάτωθι: 

1. Την 30η του μηνός Σεπτεμβρίου και ώρα 14,35 εξερράγη πυρ¬ 
καγιά στη θέση Μπούρια Κοινότητας Βραστάμων του Δασαρχείου 
Πολυγύρου. 

2. Η πυρκαγιά έκαψε Δημόσια Δασική έκταση συνολικού εμβαδού 
40 στρεμμάτων από την οποία: 

2.1. Δασοσκεπή έκταση 40 στρέμματα. 

3. Η συνολικά καείσα δασική έκταση έχει: 

3.1. Έκθεση Δ. 

3.2. Κλίση 20-40% 

3.3. Όρια: 

Ανατολικώς: Με συνιδιόκτητο δάσος Πραβήτας. 

Δυτικώς: Με δημόσιο δάσος Βραστάμων. 

Βορείως: Με δημόσιο δάσος Βραστάμων. 

Νοτίως: Με δημόσιο δάσος Βραστάμων ως φαίνεται και στο συνημ¬ 
μένο σχεδιάγραμμα και 

3.4. Βλάστηση εκαλύπτετο από δάσος αειφύλλων πλατύφυλλων. 

4. Σύμφωνα με τα στοιχεία του πλησιέστερου Μετεωρολογικού 
Σταθμού Αρναίας η πυρκαγιά εξελίχθηκε από τις κάτωθι καιρικές 
συνθήκες. 

4.1. Άνεμος: δ/νση Δ ένταση 2Β 

4.2. Θερμοκρασία αέρος 20,6° 

4.3. Σχετική υγρασία (ξηρασία) 65% 

5. Η πυρκαγιά κατεστάλει την ημερομηνία 1.10.1985 και ώρα 
03+00. 

6. Στην κατάσβεση έλαβαν μέρος: - 

6.1. Δασικοί υπάλληλοι:, άτομα 5 

6.2. Δασοπυροσβέστες: άτομα 8 

6.3. Δασοτεχνικά συνεργεία της Δασικής Υπηρεσίας: άτομα 8. 

7. Από την καείσα έκταση μπορεί να εξαχθεί το κάτωθι ενδεικτικό 
ποσό δασικών προϊόντων. 

7.1. Καυσόξυλα 40 τόνοι 

8. Η προξενηθείσα ζημιά εκτιμάται: 

8.1. Άμεση 2.440.000 δραχμές 

8.2. Έμμεση (επιπτώσεις στο περιβάλλον) Δεν μπορεί να εκτιμη- 
θεί. 

9. Όπως προέκυψε από την προανάκριση και επιτόπιο έρευνα, η 
πυρκαγιά προήλθε: 

9.1. Από εμπρησμό εκ προθέσεως 

Πιθανό αίτιο εμπρησμός 

10. Η καείσα έκταση έχει ανάγκη προστασίας προκειμένου να απο¬ 
κατασταθεί η καταστραφείσα βλάστηση της και γι αυτό θα εκδοθεί 
απαγορευτική διάταξη (βοσκής, ξηλεύσεως κ.λ.π.) βοσκή θα (ή δεν 
θα) κηρυχθεί αναδασωτέα βάσει των άρθρων 34, και 38 του Νόμου 
998/79. 

Συνετάγη και υπογράφεται ως έπεται: 

Ο συντάξας Δασολόγος Ο Β' Ανακριτικός υπάλληλος 

X. ΣΑΚΕΛΛΑΡΙΔΗΣ X. ΔΗΜΗΤΡΙΟΤ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 21979/909 (2) 

Διόρθωση ασυμφωνίας στο τμήμα της οδού Κορυδαλλού μεϊαξύ των 
Ο.Τ. 439-440 και 460-461 του Δήμου Αιγάλεω. 

Ο ΝΟΜΑΡΧΗΣ ΔΙΑΜ/ΤΟΣ ΔΤΤ. ΑΤΤΙΚΗΣ 
' Εχοντας υπόψη: 

1. Τις διατάξεις του άρθρου 6 του Π. Δ/τος της 17.7.23 (ΦΕΚ 
228Δ'/16.8.1923). 

2. Το Π. Δ/γμα της 18.10.1925 (ΦΕΚ 322Α727.10.25) «περί 
τρόπου διορθώαεως ασυμφωνιών». 

3. Το Π. Δ/γμα 1147/72 «περί διοικήσεως της μείζονος Πρωτευ- 
ούσης». 

4. Το Β. Δ/γμα 805/72. 

5. Την κοινή απόφαση Α7/13.1/17 από 11.12.72 των Υπουρ¬ 
γών παρά τω Πρωθυπουργώ Εσωτερικών και Δημοσίων Έργων. 

6. Τις κοινές αποφάσεις Νομάρχη Αττικής και Νομάρχη Δ. Αττι¬ 
κής με αριθ. πρωτ. ΔΕΣ 11183/12.8.82 και Τ.Τ. 20571/15.11. 
1982 «περί μεταβίβασης αρμοδιοτήτων Νομάρχου στους προϊσταμέ¬ 
νους Υπηρεσιών κ.λπ.». 

7. Το άρθρο 152 του Π. Δ/τος 910/10.10.1977 (ΦΕΚ 305/Α). 


8. Το άρθρο 3 παρ. 3 του Ν. 1032/14.3.80 (ΦΕΚ 57Α) «περί 
συατάσεως Υπουργείου Χ.Ο.Π.». 

9. Την από 19.12.83 με αριθ. 24925/1199 αίτηση του Ιωάννη 
Μιχαλίτση. 

10. Το με αριθ. 7756/290/4.6.84 έγγραφό μας προς το Δήμο 
Αιγάλεω με το οποίο προτείναμε λύση με σχετικό διάγραμμα για τη 
διόρθωση της διαπιστωθείσης ασυμφωνίας. 

11. Την με αριθ. 99/85 απόφαση Δημ. Συμβουλίου Αιγάλεω. 

12. Τη γνωμοδότηση του Συμβουλίου Χ.Ο.Π. που διατυπώθηκε 
στη συνεδρίαση της 30.10.1985 (πρακτικό 27/85, θέμα 18ο), απο- 
φασίζεται: 

Η διόρθωση ασυμφωνίας μεταξύ εγκεκριμένου ρυμοτομικού σχε¬ 
δίου και της μορφωμένης καταστάσεως στο τμήμα της οδού Κορυδαλ¬ 
λού, μεταξύ των Ο.Τ. 439-440 και 460-461 του Δήμου Αιγάλεω 
με την έγκριση των οικοδομικών γραμμών αβ, γδ, δε, ηθ και θμ και 
των αντίστοιχα ρυμοτομικών γραμμών αΐβΐ, γίδΐ, δίεΐ, ΖΗ και 
λμ όπως φαίνονται στο σχετικό διάγραμμα με κλίμακα 1:200 που 
θεωρήθηκε από τη Δ/τρια Δ/νσεως Πολεοδομίας ΔΔΑ και που το 
συνοπτικό του αντίτυπο δημοσιεύεται με. την απόφαση αυτή. 

Αιγάλεω, 20 Νοεμβρίου 1985 

Ο Νομάρχης 
ΝΙΚΟΣ ΦΑΡΜΑΚΗΣ 

Αριθ. Τ.Π. ΟΙΚ. 5148 (3) 

Μερική τροποποίηση του ρυμοτομικού σχεδίου Φιλιππιάδας. 

Ο ΝΟΜΑΡΧΗΣ ΠΡΕΒΕΖΑΣ 
' Εχοντας υπόψη: 

1. Το Ν. Δ/γμα της 17.7:1923 «περί σχεδίων πόλεων κ.λ.π.». 

2. Τις διατάξεις του Νόμου 3200/1955 «περί διοικητικής αποκε- 
ντρώσεως». 

3. Τον Α. Ν. 314/6.3.1968 (ΦΕΚ 47/Α/1968) «περί παροχής 
εις τον Υπουργό Βορείου Ελλάδος και τους Νομάρχας αρμοδιότητος 
επί θεμάτων εγκρίσεως ή τροποποιήσεως σχεδίων πόλεων και κω¬ 
μών». 

4. Το Ν. Δ/γμα 1018/1971 (ΦΕΚ 220/Α/1.11.1971) «περί 
παροχής εις τον Υπουργό Βορείου Ελλάδος και τους Νομάρχας αρμο¬ 
διότητος επί θεμάτων εγκρίσεως ή τροποποιήσεως σχεδίων πόλεων 
και κωμών». 

5. Το από 17.10.1953 Διάταγμα (ΦΕΚ 309/Α/6.11.1953 
«περί εγκρίσεως του ρυμοτομικού σχεδίου Φιλιππιάδος». 

6. Την Τ.Υ. 3506/19.5.1973 απόφαση του Νομάρχη Πρεβέζης 
«περί τροποποιήσεως και αναθεωρήσεως των όρων και περιορισμών 
δομήσεως του ρυμοτομικού σχεδίου πόλεως (Κώμης) Φιλιππιάδος Ν. 
Πρεβέζης» (ΦΕΚ 170/Δ/23.6.1973). 


7. Το Νόμο 1032/1980 «Περί συστάσεως Υπουργείου Χωροτα¬ 
ξίας Οικισμού και Περιβάλλοντος». 

8. Το Ν. 1558/1985 (ΦΕΚ 137/Α726.7.1985 άρθρο 27 αυ¬ 
τού για τη σύσταση του Υπουργείου Περιβάλλοντος, Χωροταξίας και 
Δημοσίων Έργων (ΥΠ. ΠΕ. ΧΩ.ΔΕ.). 

9. Την 148/1984 απόφαση του Δημοτικού Συμβουλίου του Δή¬ 
μου Φιλιππιάδας. 

10. Τη σύμφωνη γνώμη του Νομαρχιακού Συμβουλίου Χ.Ο.Π. 
που διατυπώθηκε στο Πρακτικό του 6ο/2.4.1985. 

11. Το γεγονός ότι δεν υποβλήθηκε ένσταση κατά της 148/1984 
απόφασης του Δημοτικού Συμβουλίου, αποφασίζουμε: 

Εγκρίνουμε την τροποποίηση του ρυμοτομικού σχεδίου Φιλιππιά- 
δας στη συμβολή των οδών Μπιζανίου και Ζάππα, όπως ειδικότερα 
φαίνεται στο διάγραμμα που συντάχθηκε από τον Πολιτικό Υπομηχα¬ 
νικό του Δήμου Φιλιππιάδας, Χρήστο Αναγνώστου, που φέρει θεώ¬ 
ρηση από το Δήμαρχο Φιλιππιάδας και τον Προϊστάμενο του Τμήμα¬ 
τος Πολεοδομίας και Πολεοδομικών Εφαρμογών και τη σφραγίδα του 
Νομαρχιακού Συμβουλίου Υ.Χ.Ο.Π. 

Πρέβεζα, 19 Νοεμβρίου 1985 

Ο Νομάρχης 
ΘΩΜΑΣ ΜΕΡΕΝΤΙΤΗΣ 

Αριθ. Τ.Π, οικ. 8008 (4) 

Καθορισμός ορίων, όρων και περιορισμών δόμησης του οικισμού 

ΠΙΣΩ,ΛΙΒΑΔΙ - ΚΟΙΝ. ΜΑΡΠΗΣΑΣ Ν. ΠΑΡΟΥ και κατηγορία 

αυτού. 

Η ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Λ/3.5. 
1985)«Περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελητητών Μηχανικών, στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων, που αφορούν στον προσδιορισμό των ορίων των 
υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυαμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την υπ’αριθ. 44/13.9.85 γνωμοδότηση του Συμβουλίου ΧΟΠ 
του Νομού. 

6. Τη 17/1985 απόφαση του Κοινοτικού Συμβουλίου ΜΑΡΠΗ¬ 
ΣΑΣ αποφασίζουμε: 

1. Κατατάσσουμε τον οικισμό στην κατηγορία Α2/Β2/Γ1/- 
Λ2/Ε1. 

2. Καθορίζουμε τα όρια του οικισμού ΠΙΣΩ ΛΕΙΒΑΛΙ ΚΟΙΝ. 
ΜΑΡΠΗΣΑΣ του Ν. Κυκλάδων όπως αυτά φαίνονται στη συνοδευ¬ 
τική αεροφωτογραφία της παρούσας απόφασης με κλίμακα 1:3.000 
που αποτελεί αναπόσπαστο μέρος της απόφασης αυτής και συντά¬ 
χθηκε βάσει στοιχείων μελετών και επί τόπου ελέγχου. 

I. Καθορίζουμε τους ακόλουθους Γενικούς και Ειδικούς όρους και 
Περιορισμούς Δόμησης. 

Α. Γενικοί όροι Δόμησης. 

1. Εντός των ορίων των οικισμών ισχύουν οι γενικοί- όροι δόμησης 
που προβλέπονται από το Π.Δ. ΦΕΚ 181 Δ/3.5.1985 και για τους 
οικισμούς: ΠΙΣΩ ΛΕΙΒΑΔΙ ΠΑΡΟΥ, αρτιότητα γηπέδου 1.000 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Δ/τος. 

Β. Ειδικοί όροι Δόμησης. 

1. Επικάλυψη (τρόπος) δώμα 


Υλικό πλάκα, βετόν 

Χρώμα λευκό ή γκρι 

2. Όψεις-κυρία και λοιπές όψεις 

Εμφανή υλικά: Σοβάς 

Χρωματισμός: Λευκό 

3. Εξώστες: Ανοιχτοί 

Θέση: Όροφος 

Πλάτος: 1,00 Μέγιστο όχι συνεχείς (ΓΙΑ ΤΟΥΣ ΠΡΟΒΟΛΟΥΣ). 

4. Στηθαία ή κιγκλιδώματα 

Υλικό: Χτισμένο τμήμα: (Λευκός Σοβάς)-Ξύλο για το κιγκλίδωμα 

5. Ανοίγματα-Εξωτερικά (Αναλογία στο σύνολο όψεων) (20%) 
όταν προτείνονται βιοκλιματικές λύσεις το ποσοστό εγκρίνεται από την 
ΕΕΑΕ. 

6. Κουφώματα-Εξωτ. (Τύπος): Ταμπλαδωτά-καρφωτά ή περσι- 
δωτά αποκλείονται τα συρόμενα παραθυρόφυλλα. 

Υλικό: ξύλο 

Χρώμα: Γκρίζο, μπλε, πράσινο, καφέ, άχρωμο βερνίκι. 

7. Περίφραξη (τύπος): χαμηλός μανδρότοιχος με χτισμένο το 1,00 
(ΜΑΧ) από το έδαφος. 

Χρωματισμός: Λευκό ή εμφανής λιθοδομή. 

8. Οι λοιπές ενδείξεις του συνημμένου δελτίου αρχιτεκτονικής ανα¬ 
γνώρισης είναι δυνητικές για τον ιδιοκτήτη ή μελετητή. 

II. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται τα σχετικό τοπογραφικό 
διάγραμμα από το τμήμα Πολεοδομίας και ΠΕ. της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζό¬ 
μενα στις διατάξεις της παραγράφου 1 του άρθρου 6 του από 24.4. 
1985 Δ/τος. 

β) Να εξασφαλίζεται οπωσδήποτε η συνέχεια των υφιστάμενων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Διάταγμα της 24.4. 
1985 (ΦΕΚ 181 Δ/3.5.1985). 

Η παραπάνω απόφαση με το σχεδιάγραμμα οριοθέτησης του οικι¬ 
σμού που τη συνοδεύει να δημοσιευθεί στην Εφημερίδα της Κυβέρνη- 
σης. 

Ερμούπολη, 7 Οκτωβρίου 1985 
Η Νομάρχης 
ΕΛΙΣΑΒΕΤ ΠΑΠΑΖΩΗ 

